CELEX: 32016R0842
Language: sk
Date: 2016-05-27 00:00:00
Title: Vykonávacie nariadenie Komisie (EÚ) 2016/842 z 27. mája 2016, ktorým sa mení nariadenie (ES) č. 167/2008, pokiaľ ide o meno držiteľa povolenia a obchodný názov kokcidiostatika (Text s významom pre EHP)

28.5.2016   
            
            
               SK
            
            
               Úradný vestník Európskej únie
            
            
               L 141/47
            
         VYKONÁVACIE NARIADENIE KOMISIE (EÚ) 2016/842
   z 27. mája 2016,
   ktorým sa mení nariadenie (ES) č. 167/2008, pokiaľ ide o meno držiteľa povolenia a obchodný názov kokcidiostatika
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 13 ods. 3,
   keďže:
   
               (1)
            
            
               Spoločnosť KRKA d.d. predložila žiadosť v súlade s článkom 13 ods. 3 nariadenia (ES) č. 1831/2003 s návrhom na zmenu mena držiteľa povolenia, pokiaľ ide o nariadenie Komisie (ES) č. 167/2008 (2) o povolení kokcidiostatika (Kokcisan 120G).
            
         
               (2)
            
            
               Žiadateľ tvrdí, že s účinnosťou od 5. februára 2016 previedol práva uvádzať kŕmnu doplnkovú látku Kokcisan 120G na trh na spoločnosť Huvepharma EOOD. Okrem toho Huvepharma EOOD ako nový majiteľ práv na uvádzanie kŕmnej doplnkovej látky na trh požaduje zmenu obchodného názvu tejto kŕmnej doplnkovej látky. Žiadateľ na podporu svojej žiadosti predložil príslušné údaje.
            
         
               (3)
            
            
               Navrhované zmeny podmienok povolenia sú výhradne administratívnej povahy a nezahŕňajú nové posúdenie príslušnej doplnkovej látky. Európsky úrad pre bezpečnosť potravín bol o žiadosti informovaný.
            
         
               (4)
            
            
               Aby žiadateľ mohol uvedenú kŕmnu doplnkovú látku uvádzať na trh pod menom Huvepharma EOOD a pod novým obchodným názvom, je potrebné zmeniť podmienky príslušného povolenia.
            
         
               (5)
            
            
               Nariadenie (ES) č. 167/2008 by sa preto malo zodpovedajúcim spôsobom zmeniť.
            
         
               (6)
            
            
               Keďže bezpečnostné dôvody si nevyžadujú bezprostredné uplatňovanie zmien zavedených týmto nariadením do nariadenia (ES) č. 167/2008, je vhodné stanoviť prechodné obdobie, počas ktorého sa existujúce zásoby uvedenej doplnkovej látky, premixov a kŕmnych zmesí s obsahom tejto doplnkovej látky môžu spotrebovať.
            
         
               (7)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Príloha k nariadeniu Komisie (ES) č. 167/2008 sa mení takto:
   
               1.
            
            
               V druhom stĺpci sa slová „KRKA d.d., Novo mesto, Slovinsko“ nahrádzajú slovami „Huvepharma EOOD, Bulharsko“.
            
         
               2.
            
            
               V treťom stĺpci sa slová „Kokcisan 120G“ nahrádzajú slovami „Huvesal 120 G“.
            
         Článok 2
   Existujúce zásoby uvedenej doplnkovej látky, premixov a kŕmnych zmesí s obsahom tejto doplnkovej látky, ktoré sú v súlade s ustanoveniami platnými pred dňom nadobudnutia účinnosti tohto nariadenia, sa môžu naďalej uvádzať na trh a používať až do ich vyčerpania.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 27. mája 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 268, 18.10.2003, s. 29.
   
      (2)  Nariadenie Komisie (ES) č. 167/2008 z 22. februára 2008 o novom povolení kokcidiostatika ako doplnkovej látky v krmivách na obdobie desiatich rokov (Ú. v. EÚ L 50, 23.2.2008, s. 14).